Oficiālais Vēstnesis L 191 , 31/07/1993 Lpp. 0089 - 0090

Speciālizdevums somu valodā: Nodaļa 3 Sējums 51 Lpp. 0093

Speciālizdevums zviedru valodā: Nodaļa 3 Sējums 51 Lpp. 0093



Komisijas Regula (EEK) 2136/93 (1993. gada 28. jūlijs), ar ko groza Komisijas Regulu (EEK) 3597/90 par aprēķinu veikšanas noteikumiem attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 27. novembra Regulu (EEK) 3492/90, kas nosaka faktorus, kuri jāņem vērā ikgadējās atskaitēs par intervences pasākumu finansēšanu valsts uzglabāšanas veidā, ko veic Eiropas Lauksaimniecības virzības un garantiju fonda Garantiju nodaļa [1], un jo īpaši tās 8. pantu, tā kā Komisijas Regula (EEK) 3597/90 [2] noteica aprēķinu veikšanas noteikumus attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu; tā kā ņemot vērā kopējās lauksaimniecības politikas reformu, intervences cenas labībai kopš 1993./94. tirdzniecības gada ir ievērojami samazinātas; tā kā tādēļ būtu pareizi, ka 1994. finanšu gadā reģistrētos trūkstošos daudzumus vērtētu iepriekšējā tirdzniecības gada intervences cenā, jo lielākā daļa intervences uzkrājumos esošo daudzumu tika iepirkta minētajā tirdzniecības gadā; tā kā pēc valūtu vērtības vairākkārtējas salīdzināšanas, kas notikušas kopš 1992. gada oktobra, trūkstošo daudzumu taksācijas rezultātā pēc katra finanšu gada 1. oktobrī spēkā esošā lauksaimniecības konversijas likmes atlīdzība ir zemāka nekā iepirkšanas cena; tā kā šī situācija varētu novest pie pārkāpumiem, un tādēļ jāizmanto patiesāka konversijas likme; tā kā intervencē iepirktas atkaulotas liellopa gaļas attiecība pret liellopa gaļu ar kauliem ir 0,68; tā kā attiecīgi būtu jāpielāgo atkaulotai liellopa gaļai piemērojamā pamata intervences cena, piemērojot labojuma koeficientu; tā kā ņemot vērā iegūto pieredzi, būtu jādefinē noteikti aprēķinu veikšanas noteikumi; tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) 3597/90 groza šādi: 1) 2. panta 1. punktam pievieno šādu daļu: "Tomēr 1994. finanšu gadam labības nozarē izmantojamā intervences cena ir tā intervences cena, kas ir spēkā 1992. gada 1. oktobrī." 2. Ar šādu tekstu aizvieto 2. panta 5. punkta otro ievilkumu: "— attiecībā uz 1. punkta pirmajā ievilkumā un 3. punkta a) apakšpunktā minētajiem daudzumiem piemērojamā konversijas likme ir finanšu gada pirmajā dienā spēkā esošā lauksaimniecības likme." 3. Šādu ievilkumu pievieno 2. panta 5. punktam: "— attiecībā uz 1. punkta otrajā ievilkumā, 2. punktā un 3. punkta c) apakšpunktā minētajiem daudzumiem piemērojamā konversijas likme ir katra ceturkšņa pirmajā dienā spēkā esošā lauksaimniecības likme; tomēr šīs ceturkšņa likmes pirmajā piemērošanas reizē piemēro 1993. gada augustā spēkā esošo likmi." 4. Ar šādu tekstu aizvieto 6. panta 2. punktu: "Ja pēc vizuālās kontroles ikgadējās inventarizācijas ietvaros vai pārbaudē pēc pārņemšanas intervencē nav iespējams produktu atkal iepakot, intervences aģentūra var pārdot atlikušo daudzumu, noslēdzot privātu līgumu. Par šo daudzumu atskaitās kā par izvestu daudzumu paraugu ņemšanas dienā, un par to saņemtos ienākumus pārskaita Eiropas Lauksaimniecības virzības un garantiju fondam par to pašu mēnesi." 5. Ar šādu tekstu aizvieto 7. panta 2. punkta a) apakšpunktu: "Atskaitāmās ievešanas un izvešanas izmaksas aprēķina, reizinot noraidītos daudzumus ar attiecīgo standarta apjomu summu un ar konversijas likmi, kas standarta apjomiem piemērojama izvešanas mēnesī." 6. Ar šādu tekstu aizvieto 7. panta 2. punkta b) apakšpunktu: "Atskaitāmos uzglabāšanas izdevumus aprēķina, reizinot noraidītos daudzumus ar mēnešu skaitu starp ievešanu un izvešanu, ar standarta apjomu un ar konversijas likmi, kas standarta apjomiem piemērojama izvešanas mēnesī." 7. Ar šādu tekstu aizvieto 7. panta 2. punkta c) apakšpunktu: "Atskaitāmos finansēšanas izdevumus aprēķina, reizinot noraidītos daudzumus ar mēnešu skaitu starp ievešanu un izvešanu, pēc tam, kad atskaitīts nokavēto mēnešu skaits maksājumam, kas bija piemērojams pie ievešanas, ar izvešanas mēnesī piemērojamo finansēšanas likmi, kas dalīta ar 12, un ar uzkrājumu, kas pārskaitīti uz nākamo gadu grāmatvedības gada sākumā, vai ar pirmā deklarēšanas mēneša uzkrājumu vidējo reģistrēto vērtību, ja pārskaitīto uzkrājumu vidējā reģistrētā vērtība neeksistē." 8. Šādu punktu pievieno 7. pantam: "4. Īpašu nosacījumu gadījumā, 2. punkta a) un b) apakšpunktā minēto izdevumu ierakstīšanai atskaitēs piemērojamā konversijas likme ir tā likme, kas ir spēkā tā mēneša pirmajā dienā, kad ir īpaši definētā noteicošā diena." 9. Svītro vārdus "lauksaimniecības likmēs" 8. pantā. 10. Pielikumam pievieno šādu punktu: "VII. LIELLOPA GAĻA 2. panta 1. un 2. punkta un 3. punkta a) un c) apakšpunktā noteikto noteikumu piemērošanai izmantojamā pamatcena attiecībā uz atkaulotu liellopa gaļu ir intervences cena, kam piemērots koeficients 1,47." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro kopš 1993. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 28. jūlijā Komisijas vārdā — Komisijas loceklis René Steichen [1] OV L 337, 4.12.1990., 3. lpp. [2] OV L 350, 14.12.1990., 43. lpp. --------------------------------------------------